電腦圖像學上又有方法會將某啲特定嘅變化用數學算式嚟模擬，例如用牛頓運動定律（由牛頓諗出嚟，可以用嚟模擬物體鬱動嘅一啲方程式）話俾部電腦聽物件應該係點鬱動嘅，等部電腦自動計出（例如）一嚿物件喺受到某啲力之後會以點嘅速度飛走（於是就計得出每個時間點每件物體應該喺乜嘢位置）。